Foruden studierne over Saxos kilder var fortsættelsen af Svend Grundtvigs udgaver af ''Danmarks gamle Folkeviser'' og ''Danske Ridderviser'' vigtige arbejder fra Olriks hånd. Dertil kom ''Danske Folkeviser i Udvalg'' (udgivet [[1899]]-[[1909]] sammen med [[Ida Falbe-Hansen]]), ''Om Ragnarok'' ([[1902]]), ''Danmarks heltedigtning'', I-II ([[1903]]-[[1910]]), ''Nordisk Aandsliv i Vikingetid og tidlig Middelalder'' ([[1907]]) og ''Ragnarokforestillingens udspring'' ([[1913]]). Efter Olriks død udgav [[Hans Ellekilde]] ''Folkelige afhandlinger'' ([[1919]]), en samling af Olriks afhandlinger, og det efterladte næsten fuldendte værk ''Nogle Grundsætninger for Sagnforskning'' i [[1921]], der både i titel og stil leder tank hen på [[Kristian Erslev]]s værker om [[kildekritik]] i historievidenskaben, hvor det her blot er folkemindeforskningens metode, der behandles. Værket er desuden af Ellekilde forsynet med en længere indledning om Olrik og en [[bibliografi]] over Olriks skriftlige arbejder.
Litteratur Sprogforskning Historie Lister_over_personer Videnskab Humaniora Folkeminde Organisationer Uddannelsesinstitutioner